
Z A P I S N I K
sa 16. (šesnaeste) sjednice Vijeća Mjesnog odbora Središće,
održane u ponedjeljak, 29. kolovoza 2022. godine


Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Marko Kožul, Benjamin Vuković

Odsutni članovi Vijeće Mjesnog odbora: Valko Erdeljac

Predsjednik Vijeća Benjamin Vuković utvrđuje da je na sjednici nazočno šest (6) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
· Jednoglasno je (6 „za“) prihvaćen zapisnik s 15. radne sjednice održane 7. srpnja 2022.

USVAJANJE DNEVNOG REDA
· Jednoglasno je (6 „za“) prihvaćen dnevni red


DNEVNI RED:

1. Godišnji izvještaj za 2021. MO Središće – usvaja se

2. Korištenje sredstava za proslavu Dana Središća – zaključak, donosi se

3. Obnova horizontalne signalizacije parkirališnih mjesta - zaključak, donosi se

4. Očitovanje o obnovi nadstrešnica na autobusnim stajalištima - zaključak, donosi se

5. Provjera stanja suhih stabala – zaključak, donosi se

6. „Zagreb je NAŠ“ - povremeno korištenje prostorija VMO Središće – zaključak, donosi se

7. Pitanja, prijedlozi i obavijesti










Ad 1.  Godišnji izvještaj za 2021. MO Središće

VMO Središće raspravilo je o godišnjem izvještaju za 2021. godinu.
Problem je u površnom izvještaju u kojem nisu detaljno napisani troškovi za predmetnu godinu. Vijećnike zanima na što su se točno trošila sredstva u Zagrebačkim cestama i Zrinjevcu, u sklopu budžeta Malih komunalnih aktivnosti. Vijećnici su se složili da će tražiti uvid u detaljni izvještaj kako bi mogli donijeti odluku o usvajanju Godišnjeg izvještaja za 2021.

ZAKLJUČAK
O godišnjem izvještaju za 2021. MO Središće

1. VMO Središće jednoglasno (sa 6 glasova) nije usvojilo Godišnji izvještaj za 2021.

2. VMO Središće traži detaljan izvještaj sa svim stavkama prihoda, rashoda i odrađenih poslova kako bi moglo donijeti odluku o usvajanju Godišnjeg izvještaja.

3. Ovaj Zaključak dostavlja se Vijeću Gradske četvrti Novi Zagreb – istok.



Ad 2. Korištenje sredstava za proslavu Dana Središća – zaključak, donosi se

VMO Središće raspolaže budžetom od 2 000,00 kn za organizaciju proslave Dana Središća u 2022. godini. Tražene su ponude za promociju Dana Središća, koje uključuju promotivne letke i plakate. Prikupljene su dvije ponude, jedna tvrtke Kopko d.o.o. u iznosu 1250,00kn, a druga tvrtke Photoshop d.o.o. u iznosu 821,25kn. Obzirom da je tvrtka Photoshop je dala povoljniju ponudu, VMO Središće ju je odlučilo prihvatiti.

Proslava Dana Središća održat će se 1 listopada 2022. godine, osim u slučaju nepovoljnih vremenskih uvjeta kada će se prebaciti na sljedeću subotu.


ZAKLJUČAK
o korištenju sredstava za proslavu Dana Središća
1. VMO Središće raspravilo je o proslavi Dana Središća za 2022.

2. VMO Središće jednoglasno (sa 6 glasova) usvojilo je ponudu tvrtke Photoshop d.o.o. za izradu promotivnih materijala povodom obilježavanja proslave Dana Središća.

3. Ponuda tvrtke Photoshop d.o.o. nalazi se u prilogu ovog zapisnika.

4. Ovaj Zaključak dostavlja se Vijeću Gradske četvrti Novi Zagreb – istok.




[bookmark: _Hlk85475233]Ad 3. Obnova horizontalne signalizacije parkirališnih mjesta - zaključak, donosi se

Obilaskom naselja uočeno je da je na dosta mjesta horizontalna signalizacija parkirališnih mjesta izblijedjela. VMO Središće nakon rasprave, slaže se da ju treba obnoviti kako bi se vozila lakše mogla parkirati.

ZAKLJUČAK
o obnovi horizontalne signalizacije parkirališnih mjesta

1. VMO Središće raspravilo je obnovi horizontalne signalizacije parkirališnih mjesta.

2. VMO Središće jednoglasno (sa 6 glasova) usvojilo je prijedlog sazivanja očevida za cijelo naselje sa svrhom utvrđivanja svih mikrolokacija na kojima je potrebna obnova horizontalne signalizacije parkirališnih mjesta.

3. Ovaj Zaključak dostavlja se Vijeću Gradske četvrti Novi Zagreb – istok.

    

Ad 4. Očitovanje o obnovi nadstrešnica na autobusnim stajalištima - zaključak, donosi se

Gradski ured za obnovu, izgradnju, prostorno uređenje, graditeljstvo, komunalne poslove i promet otvorio je predmet „Postavljanje nadstrešnica na autobusnim stajalištima na području Gradske četvrti Novi Zagreb – istok“, KLASA: 053-01/15-01/2, URBROJ: 251-10-51-3/004-22-700BK, datuma 20.05.2022.

U predmetu se traži obrazloženje zahtjeva za obnovom nadstrešnica na sljedećim lokacijama: autobusna stajališta na Av.Dubrovnik – ispred Raiffeisen banke i Kauflanda, te na Av. V.Holjevca kod Bundek centra, prije Mosta slobode.

Obilaskom autobusnih stajališta uočeno je da su nadstrešnice na više mjesta oksidirale. Ukoliko su nadstrešnice napravljene od inoksa, trebalo bi ih obnoviti, urediti i spriječiti dalje propadanje. Također je uočeno da nedostaju digitalni zasloni s informacijama dolaska autobusa.

ZAKLJUČAK
o očitovanju o obnovi nadstrešnica na autobusnim stajalištima

1. VMO Središće raspravilo je obnovi nadstrešnica na autobusnim stajalištima.

2. VMO Središće jednoglasno (sa 6 glasova) usvojilo je prijedlog sazivanja očevida sa svrhom utvrđivanja stvarnog stanja nadstrešnica i da se pristupi njihovoj obnovi i postavljanju zaslona s informacijama o dolasku autobusa.

3. Ovaj Zaključak dostavlja se Vijeću Gradske četvrti Novi Zagreb – istok.

Ad 5. Provjera stanja suhih stabala – zaključak, donosi se

Obilaskom naselja predsjednik VMO Središće Benjamin Vuković u Stonskoj ulici uočio je 2 stabla koja su se osušila. Stabla se nalaze preko puta OTP banke, u blizini rotora na križanju Stonske i ulice Julija Knifera. Zbog sigurnosti građana tražit će se obilazak naselja nadležnih službi i identificiranje eventualno osušenih stabala. Ukoliko se obilaskom donese zaključak da ih se mora ukloniti, tražit će se zamjenska sadnja stabala u jednakom promjeru debla na području naselja.

ZAKLJUČAK
o provjeri stanja suhih stabala

1. VMO Središće raspravilo je provjeri stanja suhih stabala u Središću.

2. VMO Središće sa 5 glasova za i 1 suzdržanim (HDZ – Juraj Barbarić) usvojilo je prijedlog obilaska naselja i provjere svih stabala.

3. Ovaj Zaključak dostavlja se Vijeću Gradske četvrti Novi Zagreb – istok.



Ad 6. „Zagreb je NAŠ“ - povremeno korištenje prostorija VMO Središće – zaključak, donosi se

[bookmark: _GoBack]Vijeće Mjesnog odbora Središće dobilo je zahtjev za povremenim korištenjem prostora MO
Središće u terminu 2. i 4. utorak u mjesecu od 19-21h.

ZAKLJUČAK
o povremenom korištenju prostorija MO Središće – „Zagreb je NAŠ“

1. VMO Središće raspravljalo je o zahtjevu za povremenim korištenjem prostora MO Središće za potrebe „Zagreb je NAŠ“ i ustanovilo kako se termin ne preklapa s ostalim korisnicima.

2. VMO Središće jednoglasno je usvojilo prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Ad 7. Pitanja, prijedlozi i obavijesti

1. Marko Kožul izvijestio je vijećnike o prijedlogu ravnateljice OŠ Središće da razredna nastava počinje u 9h, umjesto u 8h. Razlog tome je nedovoljno vremena za pripremu, uređenje i čišćenje kuhinje i blagovaonice obzirom na veliku količinu djece (u školi su još uvijek 3 razreda iz škole Jure Kaštelan).
Ravnateljica je provela anketu među roditeljima i većina je glasala za početak razredne nastave u 8h.
2. Ana Biškup je ukazala na problem čempresa ispred bivše pizzerie A1 u ulici Julija Knifera. Čempresi su ostali nakon uklanjanja terase, a značajno ograničavaju preglednost raskrižja. Ukoliko je moguće, trebalo bi ih presaditi na drugu lokaciju, ili u potpunosti ukloniti.

3. Benjamin Vuković izvijestio je da je u Zrinjevcu došlo do promjene voditelja održavanja zelenih površina, te predlaže da se prema Zrinjevcu ponovi sva komunikacija s prijedlozima uređenja naselja (npr. premještanje čempresa ispred pizzerie A1, zamjena oštećenih klupa, postavljanje dodatne ljuljačke za najmlađe, čišćenje rubnjaka i bolja košnja trave uz rubove parcela i kolnika, te sve neizvršene stavke iz Plana komunalnih aktivnosti za 2022. godinu).



Sjednica je završena u 20:00 sati.

ZAPISNIK VODIO:

Goran Čačić
_________________________
ZAPISNIK IZRADIO:

Benjamin Vuković
___________________
      
KLASA: 024-08/22-003/1733
URBROJ: 251-13-11-9-22-2
Zagreb, 29. kolovoza 2022.                                 

                     
					                              PREDSJEDNK
                                                                    VIJEĆA MJESNOG ODBORA SREDIŠĆE

   							     Benjamin Vuković

